google/wiki40b huggingface dataset:
Nanuk

Dejiny

Prvá zmienka o nanuku pochádza z roku 1905, kedy 11-ročný Frank Epperson zo San Francisca odložil pohár, v ktorom mal prášok sódy zmiešaný s vodou a drevenou paličkou, ktorý mu cez noc zamrzol. Keď sa mladý Epperson vrátil vypiť si svoj schladený nápoj, zistil, že sóda vnútri pohára zamrzla.

Pôvod označenia

Označenie "nanuk" je prevzaté z češtiny a odvodené z českého názvu slávneho nemého dokumentárneho filmu Nanuk, človek primitívny ang. Nanook of the North amerického režiséra Roberta J. Flahertyho z roku 1922. Samotný výraz "Nanuk", či "Nanuq" znamená v inuitštine "biely medveď" a označuje mytologického "pána medveďov", ktorý rozhoduje o tom, či bude mať lovec pri love bieleho medveďa šťastie (alebo či je lovec hodný toho, aby mu dovolil bieleho medveďa uloviť).

Nanuk na Slovensku

Medzi najznámejšie značky nanukov patrí na Slovensku Tvaroháček, Ruská zmrzlina či zahraničný Magnum alebo Twister. Nanuky vyrába na Slovensku spoločnosť Unilever.

Štatistiky

Odhaduje sa, že viac ako jedna miliarda nanukov sa ročne spotrebuje len v Spojených štátoch, pričom viac ako 1 miliarda nanukov Magnum sa predá každý rok po celom svete.
Rachel McAdamsová

Životopis

Rachel Anne McAdamsová sa narodila 17. novembra 1978 v Kanade, kde býva dodnes. Rachel sa na svoju hereckú kariéru pripravovala už od detstva. Od dvanástich rokov, pravidelne vystupovala v divadle a v školských predstaveniach. Aj keď po skončení školy uvažovala nad štúdiom v oblasti kultúry nakoniec sa priklonila k herectvu, a vyštudovala jednu z najprestížnejších kanadských škôl, Univerzitu v Yorku.
Po ukončení štúdia sa začala venovať naplno herectvu. Prvý raz divákov uchvátila vo filme Sexi kosť, po boku Roba Scheidera a Anny Farisovej. Film však veľké ohlasy nepriniesol, ale za to na seba upútala práve Rachel, čo bolo pre ňu veľkým plusom.
Po ročnej pauze, sa Rachel objavila vo filme Protivné baby, po boku Lindsay Lohanovej či Amandy Seyfriedovej, kde podľa kritikov prekonala výkon Lohanovej. V roku 2004, dostala úlohu v romantickej dráme Zápisník jednej lásky kde si zahrala s Ryanom Goslingom, ktorý vyvolal veľký úspech a obaja boli považovaný za vychádzajúce Hollywoodske hviezdy.
Bránu do Hollywoodu jej však otvoril film Ako uloviť družičku, ktorý zarobil cez 300 miliónov dolárov a stal sa kasovým trhákom.
V rokoch 2006 až 2007 sa Rachel odmlčala kvôli veľkému tlaku okolia a odmietla úlohu ako Diabol nosí Pradu, v ktorom ju nahradila Anne Hathawayová.
V roku 2008 sa vrátila k herectvu a objavila sa v nízkorozpočtovom filme Married Life. Rachel sa tiež predviedla vo filme Sherlock Holmes tiež aj v pokračovaní kde stvárnila postavu Irene Adler, v tom istom roku si zahrala aj hlavnú úlohu vo filme Polnoc v Paríži ktorý režíroval Woody Allen.
Po boku Channinga Tatuma sa objavila v romantickom filme Manželský sľub, neskôr hrala v Lásky čas, o ktorom prehlásila že vzala úlohu pretože ju uchvátila téma cestovania časom.
Po boku Jake Gyllenhaala sa objavila v boxerskej dráme Bojovník, zahviezdila aj v televíznom seriáli stanice HBO True Detective. Film Aloha s Emmou Stoneovou a Bradleyom Cooperom jej veľký úspech nepriniesol, za to však získala úlohu reportérky vo filme Spotlight ktorá jej vyniesla jej prvú nomináciu na Oscara, ktorú získala Alicia Vikanderová.
Dnes žije v Kanade, najradšej cestuje hromadnou dopravou alebo na bicykli a má alergiu na kone.
Feuquières (Oise)

Poloha

Obec má rozlohu 12,24 km². Najvyšší bod je položený 211 m n. m. a najnižší bod 168 m n. m.

Obyvateľstvo

Počet obyvateľov obce je 1 637 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Forciolo

Poloha

Obec má rozlohu 6,88 km². Najvyšší bod je položený 753 m n. m. a najnižší bod 231 m n. m.

Obyvateľstvo

Počet obyvateľov obce je 69 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sazilly

Poloha

Obec má rozlohu 10,57 km². Najvyšší bod je položený 87 m n. m. a najnižší bod 27 m n. m.

Obyvateľstvo

Počet obyvateľov obce je 255 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quartier du Petit-Montrouge

Názov

Štvrť bola pomenovaná podľa obce Montrouge, ktorá do týchto miest zasahovala do roku 1860. Vtedy bola jej menšia časť vo vnútri mestských hradieb pripojená k Paríži a zbývajúca väčšia časť zostala ako samostatné mesto Montrouge tvoriace predmestie Paríža. Odtiaľ je označenie Petit-Montrouge čiže Malý Montrouge). Štvrť je tiež známa ako štvrť Alésia podľa ulice Alésia, ktorá ňou prechádza, a stanice metra Alésia.

Dejiny

Stred štvrte tvorí križovatka Alésia, kde sa krížili dve staré cesty vedúce do Chartres a do Orléans. Sieť ostatných viac či menej navzájom kolmých ulíc odráža neskorú urbanizáciu. Tá nastala po roku 1840, kedy sa tu začalo vo veľkom stavať na voľných pozemkoch. Zastúpená je architektúra obdobia Druhého cisárstva, na juhu štvrte, prevážne v pásmu bývalého opevnenia, sú stavby z 30. rokov 20. storočia a nachádzajú sa tu i stavby povojnové. Jedným z rysov štvrte je výrazné zastúpenie individuálneho bývania, ktoré tvoria domy a vily so záhradami. Veľké kancelárske alebo obytné komplexy sa tu takmer nevyskytujú, s výnimkou najjužnejšej časti susediacej s mestom Montrouge.
Vo východnej časti štvrte bol uskutočnený pilotný projekt „zelená štvrť“ (quartier vert), pri ktorom došlo k obmedzeniu automobilovej dopravy a posilneniu verejnej dopravy a k rozšíreniu verejných zelených plôch. Tento experiment bol neskôr aplikovaný i v ďalších častiach hlavného mesta (napr. rozdelenie užívateľov automobilov na rezidentov, automobilistov a obchodníkov).
Až do 60. rokov 20. storočia tvorili obyvateľstvo štvrte prevážne robotníci, zamestnanci, obchodníci a príslušníci strednej triedy. V súčasnosti sa stáva vyhľadávanou rezidenčnou štvrťou pre množstvo obchodov, zelene a pôvodnej architektúry.
Deltadromeus

Opis

Takmer kompletná kostra holotypu tohto dinosaura (katalógové označenie SGM-Din2) meria približne 8 m na dĺžku.
Ďalší exemplár (IPHG 1912 VIII) bol pôvodne paleontológom Ernstom Stromerom pripísaný rodu Bahariasaurus, až v roku 1996 ho Paul Sereno preradil pod rod Deltadromeus. Tento exemplár patrí oveľa väčšiemu jedincovi, samotná stehenná kosť tohto exemplára meria až 1,22 m a je tak o 0,48 m väčšia než stehenná kosť holotypu.
Deltadromeus žil v rovnakom prostredí ako ďalšie obrie teropódy rodu Carcharodontosaurus, Spinosaurus a Bahariasaurus (pravdepodobne synonymum rodu Deltadromeus). Lebka Deltadromea sa nenašla, jeho zuby sú však zvyčajne predávané v obchodoch so skamenelinami (nie je jasné, či skutočne patria tomuto rodu).

Klasifikácia

Deltadromeus bol pôvodne považovaný za primitívneho vtákovitého dinosaura zo skupiny Coelurosauria príbuzného rodom Masiakasaurus a Velocisaurus, neskôr sa však zistilo že patril do skupiny primitívnejších dravých dinosaurov Ceratosauria. V rámci tejto skupiny sú jeho najbližšími príbuznými rody Elaphrosaurus a Limusaurus.
Livernon

Poloha

Obec má rozlohu 25,86 km². Najvyšší bod je položený 358 m n. m. a najnižší bod 275 m n. m.

Obyvateľstvo

Počet obyvateľov obce je 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lascazères

Poloha

Obec má rozlohu 9,21 km². Najvyšší bod je položený 281 m n. m. a najnižší bod 158 m n. m.

Obyvateľstvo

Počet obyvateľov obce je 304 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Zvonár

prof. MUDr. Ján Zvonár CSc. (* 19. jún 1951) je komunálnym politikom. V júni 2013 sa vzdal mandátu poslanca BSK (zvolený v roku 2009). V minulosti bol v období 2006-2010 starostom mestskej časti Bratislava-Rača a vo volebnom období 2006-2010 poslancom NR SR za stranu Smer-SD.
Fozzano

Poloha

Obec má rozlohu 19,59 km². Najvyšší bod je položený 953 m n. m. a najnižší bod 15 m n. m.

Obyvateľstvo

Počet obyvateľov obce je 200 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železnica s normálnym rozchodom

Železnica s normálnym rozchodom je železnica s rozchodom koľají 1 435 mm (4 stopy 8 ½ palca).
Je dnes štandardom na približne 60 % železníc vo svete, vrátane väčšiny železničných správ v Európe (mimo železníc v Portugalsku, Španielsku [1 668 mm], Fínsku, štátov SNŠ [1 520 mm]). 
Vo väčšine krajín však existuje viacero tzv. „úzkorozchodných“ tratí, t. j. s rozchodom koľaje menším ako 1 435 mm, najčastejšie v rozsahu 600 – 1 000 mm. Zväčša však majú len miestny, či turistický charakter a dosahujú dĺžku len niekoľkých kilometrov.
Normálny rozchod sa často používa aj ako rozchod električkových koľají (na Slovensku v Košiciach, v Česku všetky električkové siete).
Lujza Garajová Schrameková

Život

Pochádza z divadelníckej rodiny. Jej matka je herečka v Starom divadle v Nitre, starý otec bol hercom a tajomníkom Divadla Andreja Bagara v Nitre. Vyštudovala herecké konzervatórium.
Po skončení konzervatória bola osem rokov členkou Radošinského naivného divadla. Vystupovala v nezávislom potulnom divadle, ktoré vzniklo ako autorský projekt dvojice režisérov Jakuba Nvotu a Kamila Žišku. V Štúdiu L + S hrala spolu s Milanom Lasicom v predstavení Listy Emilovi. Dlhšiu dobu vystupovala v stand-up show Jana Gorduliča Silné reči, kam sa dostala vďaka kamarátke a kolegyni Kristíne Farkašovej.
Prvú televíznu skúsenosť získala menšími rolami v seriáloch Ordinácia v ružovej záhrade a Panelák. V relácii Haló hrala vyfintenú zlatokopku, ktorá radila ženám, ako zbaliť bohatého chlapa. Do širšieho povedomia divákov sa dostala vďaka seriálu Divoké kone, kde hrala šéfku stajní Mery, ktorá má problémy s mužmi.
Garajová-Schrameková sa venuje aj spevu. Koncertuje spolu s kolegyňami z Radošinského naivného divadla, Marcelou Vilhanovou a Dankou Tomešovou. Od detstva mala problémy so zrakom. V súkromí nosila dioptrické okuliare. Počas vystúpenia v divadle a pri natáčaní seriálu Divoké kone používala kontaktné šošovky. V januári 2016 sa rozhodla podstúpiť laserovú operáciu očí.
Od roku 2018 je spolu s Davidom Gránským moderátorkou relácie Česko Slovensko má talent.
Quet-en-Beaumont

Poloha

Obec má rozlohu 8,1 km². Najvyšší bod je položený 1 664 m n. m. a najnižší bod 581 m n. m.

Obyvateľstvo

Počet obyvateľov obce je 65 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anneville-sur-Scie

Poloha

Obec má rozlohu 5,41 km². Najvyšší bod je položený 118 m n. m. a najnižší bod 26 m n. m.

Obyvateľstvo

Počet obyvateľov obce je 457 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stĺp

Stĺp je zvislý (prípadne naklonený) nosný prvok výškou prevyšujúci rozmery prierezu. Jeho pôdorys je centrický s obdĺžnikovým alebo zloženým prierezom. Podľa konštrukcie sa delia stĺpy na priehradové, stĺpy s plným alebo dutým prierezom.
Stĺp čiastočne zapustený do muriva je polostĺp, pri štvorcovom priereze prvku je ekvivalentom polostĺpu pilaster, prípadne polopilier.

Klasická radová architektúra

Stĺp je základný prvok klasickej radovej architektúry. Tá sa preto nazýva aj „systém sĺpových radov“. Klasický stĺp máva hlavicu a pätku (s výnimkou dórskeho stĺpu). Časť medzi pätkou a hlavicou, tvoriaca väčšinou objemovo najväčšiu zložku sa nazýva driek. Stĺp býva vybavený entasiou (zakrivením), môže mať kanelúry (žliabkovanie).

Gotická architektúra

V gotickej architektúre nie je vymedzenie termínu stĺp a pilier tak striktné. Slovom pilier je tu nazývaný i nosný prvok tvorený zväzkom prútov (prípor) s veľmi zložitým celkovým prierezom. Termínom stĺp sa tiež často nazýva nosný prvok, ktorý nie je opatrený hlavicou, ale len množstvom samostatných konzolí, z ktorých vybiehajú rebrá, prípadne priamo bezprostredne vybiehajúcich rebier.

Moderná architektúra

V modernej architektúre je vymedzenie termínu stĺp a pilier hlavne v ich mohutnosti. Zatiaľ čo pilier je širší, stĺp je štíhlejší prvok.
Saint-André-des-Eaux (Côtes-d’Armor)

Poloha

Obec má rozlohu 5,24 km². Najvyšší bod je položený 36 m n. m. a najnižší bod 11 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viedenské metro

Viedenské metro (nem. Wiener U-Bahn), otvorené roku 1976, je metro (podzemná železnica) vo Viedni, ktoré sčasti vzniklo z Viedenskej mestskej dráhy (postavenej v 19. storočí ešte v čase cisárstva), a ktoré prevádzkuje dopravná spoločnosť Wiener Linien GmbH & Co KG, ktorá je súčasťou akciovej spoločnosti Wiener Holding AG. Väčšinovým vlastníkom Wiener Holding AG je mesto Viedeň. Viedenské metro a všeobecne ""MHD vo Viedni"" vyhralo tretie miesto v poskytovanej kvalite cestovania, a podľa prieskumov spokojnosti cestujúcich skončilo ako najlepšie na svete (Z 2000 opýtaných 98% odpovedalo že sú spokojní, prieskum bol robený na jar roku 2011). Maximálna rýchlosť je 80 km/h. Priemerný ranný interval je 2-3 minúty, obedňajší 4-6 minút, poobedňajší 2-4 minúty, večerný 4-6 minút, po 21:00 premávajú všetky linky v 8 minútovom intervale. Viedenské metro využíva najmodernejšie bezpečnostné systémy, ako napr. systém elektronickej kontroly maximálnej povolenej rýchlosti, a vzdialenosti najbližšieho vlaku (tzn. pokiaľ vlak prekročí max. povolenú rýchlosť, alebo sa približuje na max. povolenú vzdialenosť od druhej súpravy, vlak automaticky v bezpečnej vzdialenosti vodiča upozorní, pri nezareagovaní sám zabrzdí).

Sieť metra

V súčasnosti sieť pozostáva z piatich liniek metra, má dĺžku 83,1 km a 109 staníc. Premáva od 5:00 do približne 0:30. Cez deň metro jazdí v 2 – 5 minútových odstupoch, po 20. hodine každých 7-8 minút. Cez víkendy od piatka do nedele do 00:30 minút premáva metro nepretržite v 15 minútových intervaloch, s dvoma policajtmi a 3 dispečermi v jednej súprave a na stanici.
Každá linka metra má vlastnú charakteristickú farbu, v ktorej sú vybudované aj mnohé jej stanice.
Metro sa neustále rýchlym tempom ďalej rozširuje. Momentálne sa plánuje výstavba linky U5, a "prestavba" linky U2. Linka U5 pôjde po terajšej trase linky U2 zo stanice Karlsplatz až po stanicu Rathaus, kde bude pokračovať po svojej novo vybudovanej trase na konečnú Frankhplatz - Altes AKH. Linka U2 bude po stanicu Rathaus nezmenená, odtiaľto pôjde ďalej cez stanice Neubaugasse, Pilgramgasse, Reinprechtsdorfer Straße až na konečnú Matzleinsdorfer Platz. Začiatok výstavby je naplánovaný na rok 2018.
Na sieť metra úzko nadväzuje viedenská rýchlodráha (Schnellbahn, S-Bahn).
Kašrut

Dohľad

Formálny certifikát o tom, ktoré potraviny sú kóšer vydáva dozorca zvaný mašgiach, najčastejšie je ním autorizovaný rabín. Tento certifikát sa nazýva hechšer.
Escaudœuvres

Poloha

Obec má rozlohu 6,64 km². Najvyšší bod je položený 77 m n. m. a najnižší bod 38 m n. m.

Obyvateľstvo

Počet obyvateľov obce je 3 387 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
United States Air Force

Súčasná situácia

Vzdušné sily Spojených štátov sú jedny z najväčších vzdušných síl na svete. Ale aj tieto vzdušné sily bojujú so svojim obmedzeným rozpočtom pri naplňovaní operačných snáh, ale aj modernizačných snáh. Tento rok dokončia svoj šestnásty rok v podpore operácie Trvalá sloboda, tretí rok v podpore vojny proti Islamskému štátu a dokončili trinásty rok v podpore vojny v severozápadnom Pakistane. V reakcii na potrebu doplnkových informácií v boji proti povstalcom v Iraku a Afganistane rozšírili USAF nasadenie diaľkovo ovládaných bezpilotných lietadiel (RPA), čím zároveň vznikla potreba nového personálu, jeho výcviku k ovládaniu, ale aj údržbe týchto strojov.
Aj napriek tomu, že stíhačka F-22 Raptor nebola nasadená v operáciách v Iraku, Afganistane a Líbyi, sú v súčasnosti pravidelne nasadzované v Paficiku pri podpore leteckého expedičného zboru a jeho potrieb. Vzdušné sily Spojených štátov zaviedli do výzbroje svoj 160. stroj F-22 v máji 2010, pričom výroba tohto stroja piatej generácie je ohraničená množstvom 187 kusov. Napriek tomu počítajú s nákupom a nasadením lietadiel Lockheed Martin F-35 Lightning II, a to aj napriek zvyšovaniu ceny programu a pomalému procesu nasadzovania tohto stroja. Nehľadiac na tieto problémy, americké letectvo postupne vyradilo z prevádzky 254 lietadiel, ako súčasť reštrukturalizácie letectva. V máji 2010 zverejnený rozpočet na rok 2011 pre letectvo, počítal s vyradením ďalších 59 strojov, vrátane 28 kusov C-130E a 17 kusov C-5A. Nedávno ukončená štúdia o požadovanej schopnosti mobility (MCRS) vyústila do nového operačného plánu pre nasadenie flotily strojov C-17 v počte 223 kusov a C-5 v počte 89 kusov, vrátane 52 plne modernizovaných strojov C-5M. Aj napriek tomu, že C-5A nedostali nové motory alebo iné úpravy súvisiace s programom rozširovania spôsobilosti a inštalácie nových motorov (RERP), nemodernizovaným strojom bola vymenená avionika. V súčasnosti americké letectvo prevádzkuje 55 kusov strojov C-5. Medzitým armádni plánovači schválili nákup 10 dodatočných strojov C-17A, pričom celkové množstvo týchto strojov zvýšili na 233 kusov. Po vyradení strojov verzie C-130E disponuje taktické transportné letectvo Vzdušných síl Spojených štátov 365 kusmi C-130H/J a 2 kusmi CN-235.
Implementácia posledných rozhodnutí programu na presun a uzatváranie leteckých základní (BRAC) z roku 2005 bola ukončená. Všetky zvyšné perute amerického letectva, ktoré podliehali tomuto rozhodnutiu boli deaktivované do 30. septembra 2011. V rámci tohto programu vytvorili Vojenské námorníctvo Spojených štátov (United States Navy) a Armáda Spojených štátov (United States Army) tzv. spoločné základne (joint bases). Tento krok skonsolidoval operačné funkcie, ktoré boli predtým duplikované.

Administratívna organizácia

Ministerstvo Vzdušných síl Spojených štátov (United States Secretary of the Air Force) je jedným z troch hlavných vojenských ministerstiev, patriacich pod Ministerstvo obrany, ktoré je riadené civilným ministrom vzdušných síl, ktorý je pod dohľadom a kontrolou ministra obrany. Hlavné veliteľstvo vzdušných síl (MAJCOM), je najvyšším riadiacim stupňom velenia. Zahŕňa 10 veliteľstiev.
E-mailová konferencia

E-mailová konferencia je prostriedkom pre masovú komunikáciu pomocou elektronickej pošty na internete. Jej ovládanie a spôsob komunikácie je rovnako jednoduchý ako e-mail, len správa putuje naraz viacerým čitateľom, ktorí sú účastníkmi tejto emailovej konferencie. E-mailové správy zaslané z e-mailovej adresy člena konferencie na určitú e-mailovú adresu alebo sú automaticky rozosielané všetkým členom (abonentom), ktorí sú registrovaní v príslušnej diskusnej skupine, teda akoby boli pridaní do mailinglistu. Ak je konferencia nastavená ako moderovaná, osoba alebo osoby s právom moderátora môžu rozhodovať o prijímaní (registrácii) členov konferencie a o ich vylučovanie, prípadne môže byť rozosielanie jednotlivých správ podmienené ich súhlasom. Niekedy je možné pomocou e-mailov meniť aj niektoré nastavenia systému. V niektorých systémoch je možné napríklad zlučovať všetky správy z jedného dňa do jednej správy, dočasne zastaviť alebo natrvalo odhlásiť odber správ atď. V typickej e-mailovej konferencii je zoznam oprávnených odosielateľov zhodný so zoznamom adresátov, ale nemusí to byť pravidlom.
Výhodou e-mailovej konferencie oproti webovým prostrediam, ako je chat alebo diskusné fórum, je širší dosah (sú používatelia, napríklad v zamestnaneckých sieťach, ktorí môžu používať elektronickú poštu, ale nemajú prístup k internetovým webovým stránkam). Ďalšou výhodou môžu byť špecifické možnosti archivácie (ľahšie možnosti triediť, zoraďovať, premazávať alebo ďalej posielať doručené správy), ľahšie možnosti automatizovaného sťahovania atď. Prijatie správy môže mať príjemca viac vo svojej moci, ako na webovej diskusii, kde je technicky možná dodatočná zmena, zmazanie alebo skrytie vložených príspevkov, alebo môže časom celý archív zaniknúť. Základné funkcie rozosielania správ podľa zadaných pravidiel však dnes zvládne prakticky každý poštový server aj poštový klient pomocou nastavenia pravidiel pre spracovanie správ. Špecializované weby však môžu používanie uľahčiť, prepojiť výhody e-mailových konferencií s výhodami webového prostredia a ponúkať napríklad webový katalóg konferencií alebo možnosť prehliadať si príspevky, zaregistrovať sa alebo prispievať do konferencie prostredníctvom webu. Prevádzkovateľ často získava financie na prevádzku, prípadne aj na zisk pomocou reklám pripájaných k správam, podobne ako free-mailové služby.
Emailové konferencie sú zriadené diskusnými skupinami, ktoré môžu byť verejné alebo súkromné.
Veľmi známou službou pre emailové konferencie je aj služba známej spoločnosti Google Google skupiny. Najznámejším českým webom špecializovaným na e-mailové konferencie bola a je Pandora.cz, ktorú v roku 1999 spustil ako Mobil server s. r. o. (Patrick Zandl a Petr Mitošinka) ako službu, ktorá dovtedy na českom internete chýbala, na prelome rokov 2000 a 2001 bol podnik s celým portfóliom úspešných projektov predanej dcérskej spoločnosti MAFRA a. s., ktorá ich dodnes prevádzkuje. Zo svetovo známych stojí ďalej za zmienku napríklad Yahoogroups.com.
Pŕhľava dvojdomá

Rozšírenie

Prirodzene sa vyskytuje na severnej pologuli a šíri sa do Južnej Ameriky. Na Slovensku je rozšírená na celom území a vo všetkých výškových stupňoch.

Vzhľad

Statná vytrvalá dvojdomá bylina dorastajúca do výšky 50 až 150 cm, výnimočne až 2 m. Stonky sú priame nevetvené (u vyšších rastlín sa však v hornej polovici môžu vetviť). V zemi vytvárajú plazivý žltkastý podzemok. Listy sú jemne ochlpené, srdcovitého tvaru, špicaté a pílkovito ozubené. Kvitne od júna do septembra. Samčie kvetenstvo je latovité, priame a previsnuté, samičie klasovité alebo hroznovité a kratšie, počas kvetu priame. Okvetie je zelenkavé. Kvety sú jednopohlavné, spravidla dvojdomé, výnimočne sa vyskytujú jednodomé usporiadania, v tom prípade je kvetenstvo obojpohlavné. Plodom sú vajcovité bobuľky. Celá rastlina je pokrytá jemnými chĺpkami. Predtým sa tradovalo, že tieto chĺpky obsahujú kyselinu mravčiu, posledné výskumy však ukázali, že je to zmes troch chemikálií – histamínu dráždiaceho kožu, acetylcholínu vyvolávajúceho pocit pálenia a sérotonínu zvyšujúceho účinok (vnímanie) dvoch predchádzajúcich látok. 
U ľudí stačí minimálne množstvo zmesi týchto chemických látok (približne jedna desaťmilióntina gramu), aby sa vytvorila typická reakcia kože podobná poštípaniu ovadom. Pŕhľava ponorená do horúcej vody alebo pošliapaná stráca „pálivé“ účinky.
Predchádzajúci popis nemôže byť vyčerpávajúci, pretože ide o veľmi premenlivý druh nadobúdajúci mnoho rozličných foriem. Vďaka tomu existujú samozrejme aj opisy mnohých vnútrodruhových taxómov na báze poddruhov a variet.

Stanovisko a ekológia

Pŕhľava dvojdomá je nitrofilný druh, ktorý hojne rastie na miestach, kde dochádza k hnilobným procesom, alebo kde je veľké nahromadenie biomasy, na rumoviskách, na pobrežných porastoch pozdĺž ciest, vo vlhkých lesoch, okolo plotov od nížin až po horské oblasti.

Význam a účinky

Je zbieraná ako liečivá rastlina veľmi širokého použitia. Rastlina má vysoký obsah vitamínu C, stimuluje krvný obeh, podporuje tvorbu červených krviniek, znižuje hladinu glukózy v krvi, má mierny močopudný účinok, priaznivo pôsobí na kvalitu vlasov. Pije sa aj ako čaj. Za zdraviu prospešné sa považujú pokrmy z nej pripravené. Pŕhľavové polievky, čerstvé šaláty, špenáty. Ako dôležité obohatenie potravy sa sekané listy pridávajú do potravy hydiny. Zo stonky sa dá vyrobiť priadza, avšak veľmi nízkej kvality.
Krotópos

Krotópos (starogr. Κρότωπος – Krotópos, lat. Crotopus) je v gréckej mytológii syn Agénora, brata argejského kráľa Triopa
Po vláde argejského kráľa Triopa nastúpil na trón v Argu jeho synovec Krotópos. Kráľ Krotópos sa potom stal otcom syna Sthenela a dcéry Psamathy, ktorá ako napísal antický autor Pausanias bola milenkou boha Apolóna a porodila mu syna Lina. Psamathé sa bála, že jej otec neuverí, že dieťa má s bohom, preto ho po narodení pohodila v lese, kde ho našli pastieri a vychovávali ho. Ešte však skôr ako chlapec dospel, roztrhali ho v lese zdivené psy jeho starého otca.
Podľa historika Eusebia z Kaisareie vláda Krotópa trvala 21 rokov a kráľovské žezlo po ňom prevzal jeho syn SthenelasHrobku kráľa Krotópa videl Pausanias v druhom storočí počas svojej návštevy Argu.
Lo-Reninge

Obyvateľstvo

Mesto má približne 3 322 obyvateľov (2010) a je druhé najmenšie mesto Belgicka.